पाकिस्तान : पाकिस्तानमा तेहरिक ए इन्साफ पार्टीका नेता डाक्टर अरिफ उर रहमान अल्भी राष्ट्रपतिमा निर्वाचित भएका छन् ।पाकिस्तानको निर्वाचन आयोगले दिएको जानकारी अनुसार डाक्टर अल्भी पाकिस्तानको १३ औं राष्ट्रपति निर्वाचित भएका हुन् । अल्भीको पक्षमा २ सय १२ मत खसेको थियो । उनका निकटतम प्रतिस्पर्धी फजलुर रहमानले १ सय ३१ मत प्राप्त गरेका थिए ।
निर्वाचित भएपछि अल्भीले राष्ट्रपति मामून हुस्सैनको स्थान लिने भएका छन् । संसदका दुबै सदन र चारवटा प्रान्तीय सभाका एक हजारभन्दा बढी सांसदले मतदानमा भाग लिएका थिए । आरिफ अल्भी प्रधानमन्त्री इमरान खानका निकटस्थ मानिन्छन् । अल्भीसँगै चुनावमा नवाज शरिफको पाकिस्तान मुस्लिम लिग–नवाजको समर्थनमा जामियत उलेमा–इ–इस्लाम पार्टीका मौलाना फजलूर रहमान उम्मेदवार बनेका थिए ।
संसदमा तेस्रो ठूलो दल पाकिस्तान पिपुल्स पार्टीका तर्फबाट एजाज अहसनले उम्मेद्वारी दिएका थिए । अल्भीको विजयले प्रधानमन्त्री इमरान खानलाई सत्ता सञ्चालनमा धेरै ठूलो सहयोग पुग्ने विश्लेषकहरुले अनुमान गरेका छन् ।।
अमेरिका : अमेरिकी विदेश विभागले साउदी पत्रकार जमाल खशोग्गीको हत्याका सम्बन्धमा भएको अनुसन्धान निष्कर्षमा नपुगेको जनाएको छ । हत्यामा साउदी ...